Logatec, 26.5.2021

Spoštovani starši učencev 6.a in 6.b razreda.

Glede na trenutno zdravstveno stanje v naši državi vam sporočamo, da letna šola v naravi (ŠVN) BO. ŠVN načrtujemo v času od 21.6.2021 do 23.6.2021. Takrat smo namreč dobili termin v domu ZRLO v Piranu.

Razredničarki sta vam že posredovale vprašanje, ali se bo vaš otrok te ŠVN udeležil ali ne. Tudi odgovore smo že zbrali. Po trenutnih podatkih naj bi se letne ŠVN udeležilo 51 učenk in učencev naše šole. Spremljali jih bosta obe razredničarki, in trije učitelji (ga Lužnik, ga. Merlak in g Fefer, ki je hkrati tudi vodja).

Med bivanjem v Piranu bomo izvedli poleg plavanja, še nekaj dejavnosti, ki smo jih sicer načrtovali za zimsko ŠVN.

Odhod izpred šole bo v ponedeljek, 21.6.2021 ob 8.30 uri. Ker bo potrebno v avtobus naložiti kar nekaj prtljage je dobro, da pridete pred šolo vsaj 15 minut pred odhodom. Vrnili pa se bomo v sreda, 23.6.2021 med 15.00 in 16.00 uro.

Kaj vse morajo učenci vzeti s seboj imate v priloženem seznamu. Ali boste oblačila označili se odločite sami.

V priloženem power pointu si lahko ogledate predstavitev z nekaterimi podatki iz preteklih let.

**Izpostavil bi še nekaj pomembnih informacij:**

* Spremljava poteka ŠVN bo kratko dnevno predstavljena tudi na naši spletni strani. Tam in preko e-asistenta vas bomo obveščali tudi o vseh morebitnih spremembah.
* Telefonirate nam lahko samo, ko smo na večerji od 19 – 20 uro. Mobitelov učenci ne smejo imeti s seboj. Za vse vrednejše predmete namreč ne odgovarjamo.

**Obvezno morate javiti razrednikom:**

* Bolezni, alergije, epilepsije, diabetes, astmo, razna srčna obolenja, dieto, tabletne tretmaje… - samo tako, bomo lahko pravilno ukrepali v primeru, da se kar karkoli zgodi. Predvsem pa ne pozabit na informacijo o jemanju tablet, tudi, če bodo tablete jemali sami, moramo vedeti, da jih samo povprašamo »ali si vzel-a tablete«. V ŠVN se učencem veliko dogaja zato hitro pozabijo kaj morajo za storiti svoje zdravje.
* S seboj naj vzamejo največ 20€ žepnine.
* Učenci, ki se ŠVN ne bodo udeležili, hodijo v šolo, kjer bodo izvedli podoben program, kot ga bodo ostali učenci v Piranu – brez plavanja seveda.
* Malica – šolsko malico v ponedeljek vzamemo s seboj. **Za ostale dni so učenci avtomatsko odjavljeni tako od malice kot od kosila, razen seveda učenci, ki bodo program izvajali v šoli.**
* Če, učenec zboli, in se ne udeleži ŠVN se vplačan denar vrne – oz se izračuna delež preveč vplačanega denarja.
* Če, učenec slučajno zboli v ŠVN ga pridete iskat **in tudi, če namensko in stalno krši hišni red v domu.**
* Cena ŠVN bo največ **60 €.** Pri tem je že upoštevno sofinanciranje ministrstva v višini 30€.
* Plačilo bo izvedljivo v dveh obrokih (junij 30€ in julij poračun).
* Za vse, ki imate pri plačilu ŠVN finančne težave je možno, da najkasneje do 1.6.2021 zaprosite za pomoč – subvencijo. Obrazce, pogoje in navodila dobite na spletni strani šole pod zavihkom učenci šole v naravi in šolski, tabori in tečaji.
* Vsa morebitna vprašanja mi postavite na moj e-naslov borutf@so-tabor.si ali ne tel.št.:041 689 597

S spoštovanjem, vodja šole v naravi Borut Fefer

 OŠ TABOR LOGATEC



Tržaška c. 150

1370 LOGATEC

Tel.: 7590850

Šol. leto 2020/21

# Potrebščine in oprema za bivanje v letni šoli v naravi

**PIRAN od 21.6. do 23.6. 2021**

**Potrebujemo:**

* kopalke (obvezno najmanj dvoje ali več – dečki klasične),
* 2 brisači (eno ali dve veliki za na plažo in dve mali), lahko tudi kopalni plašč
* torbo, vrečo za na plažo (ne polivinil, ker se strže),
* spodnje perilo (za tri dni),
* pižamo ali spalno srajco, (spalnega prijatelja)
* v vrečki ali toaletni torbici: glavnik, milo, šampon za lase, zobno pasto, ščetko, kremo za sončenje (čim višji faktor – vsaj zaščita 20, če je koža občutljiva), sredstvo za zaščito proti komarjem, papirnate robčke,
* kratke hlače , trenirko (ali hlače, pulover), kapo ali trak, vetrovko (v primeru slabega vremena),
* 3 kratke majic (ena svetle barve proti opeklinam),
* nogavice,
* obuvalo za na plažo, natikači, športni copati, copati za sobo
* čepico/klobuček za zaščito proti soncu
* vsaj eno družabno igro, baterijo – svetilko, knjigo za branje (za lahko noč), kartonsko mapo, pisalni pribor, ZVEZEK.
* par polivinilastih vrečk (za raziskovanje, mokre kopalke in brisače),
* blazinica za sedenje (ni nujno)

**Naslov in kontakt:**

**Počitniški dom Piran**
Vrtna ulica 1a, 6330 Piran
Telefon: **05 6712 320**
GSM: **041 386 614**
Fax: 05 6712 321

E-pošta: piran@zavod-zlro.

* če imaš, prinesi masko, plavutke
* vrečko za umazano perilo (iz blaga)
* **ZDRAVSTVENO KARTICO**
* PODPISAN KOVČEK – POTOVALKO,
* **MOBITELA – NE**
* **čeprav dežja ne bo vzamemo s seboj tudi MALI DEŽNIK**

**Priporočamo:**

* oblačilo za ples,
* fen (predvsem za gospodične z dolgimi lasmi).
* Denar za sladoled, spominek, razglednice največ 20€

Priporočamo, da ne kupujete novih oblačil, če ni potrebno. Katerega od pripomočkov si morda lahko sposodite. Obleke, potovalke naj bodo označene

 **Že kar morski pozdrav !**